กลุ่มโสเภณีอังกฤษ (English Collective of Prostitutes—ECP) ได้เรียกร้องให้การค้าประเวณีเป็นเรื่องถูกกฎหมาย เพื่ออะไร
ก. เพื่อให้ผู้ใช้บริการไม่ต้องกังวลว่าจะผิดกฎหมาย
ข. คุ้มครองผู้หญิงที่เสี่ยงต่อการตกเป็นเหยื่อ
ค. ทำให้ผู้หญิงแข็งแกร่งขึ้น
ง. ทำหน้าที่ตัวกลางระหว่างพนักงานบริการทางเพศและคนที่อาจจะมาเป็นลูกค้า
ข้อที่ถูกต้องได้แก่ ข.  เนื่องจาก เว็บไซต์นิตยสาร เดอะ วีก (The Week) ของสหราชอาณาจักร ระบุว่า ในสหราชอาณาจักร การเป็นพนักงานบริการทางเพศเป็นเรื่องถูกกฎหมาย แต่กิจกรรมต่าง ๆ รวมถึงการเป็นเจ้าของหรือการบริหารจัดการซ่อง, การเป็นตัวกลาง, การเรียกแขกในที่สาธารณะ และการขับรถตระเวนหาซื้อบริการทางเพศ ถือเป็นการทำผิดทางอาญา ภายใต้พระราชบัญญัติความผิดทางเพศ 2003 (Sexual Offences Act)

กลุ่มรณรงค์ของพนักงานบริการทางเพศในสหราชอาณาจักรที่ชื่อว่า กลุ่มโสเพณีอังกฤษ (English Collective of Prostitutes—ECP) ได้เรียกร้องให้การค้าประเวณีเป็นเรื่องถูกกฎหมายเพื่อคุ้มครองผู้หญิงที่เสี่ยงต่อการตกเป็นเหยื่อ สมาชิกของกลุ่มอ้างว่า กฎหมายปัจจุบัน ทำให้พนักงานบริการทางเพศตกอยู่ในอันตรายและหลีกเลี่ยงการแจ้งเหตุกระผิดด้านความรุนแรงต่าง ๆ ต่อเจ้าหน้าที่

เดอะ วีก รายงานว่า ในการให้สัมภาษณ์ในปี 2019 กับเดอะ การ์เดียน นิกิ อาดัมส์ โฆษกของ ECP กล่าวว่า แนวโน้มที่ผู้หญิงที่เป็นพนักงานบริการทางเพศทำงานเพียงลำพังทำให้เสี่ยงอันตราย เพราะการรวมกลุ่มกันเสี่ยงต่อการถูกจับกุม เรื่องนี้ได้กลายเป็นปัญหา ขณะที่ตำรวจได้ปราบปรามซ่องโสเพณีต่าง ๆ

ข้อเรียกร้องของ ECP ในการทำให้การค้าประเวณีถูกกฎหมาย ได้รับการสนับสนุนจากรัฐสภา โดยในปี 2016 คณะกรรมการจากกระทรวงมหาดไทย แนะนำให้ทำให้การเชิญชวนแขกเป็นเรื่องถูกกฎหมาย และอนุญาตให้พนักงานบริการทางเพศใช้สถานที่ร่วมกันโดยไม่สูญเสียความสามารถในการดำเนินคดีต่อผู้ที่ใช้ซ่องในการควบคุมหรือหาประโยชน์จากพนักงานบริการทางเพศ

กระทรวงมหาดไทยเห็นด้วยว่า จำเป็นต้องมีการทบทวนกฎหมายนี้ใหม่ ปัจจุบันยังไม่มีแผนการในการแก้ไขกฎหมายดังกล่าว โดยไดอานา จอห์นสัน สมาชิกสภาผู้แทนราษฎรจากพรรคเลเบอร์ (Labour Party) ในขณะนั้น ได้เสนอกฎหมายในการเอาผิดการซื้อบริการทางเพศและเว็บไซต์ออนไลน์ที่พนักงานบริการทางเพศใช้ในการโฆษณา ทำให้เกิดการอภิปรายตามมาอย่างกว้างขวาง นี่คือเหตุผลของฝ่ายที่สนับสนุนและต่อต้านการค้าประเวณีถูกกฎหมาย
92.ข่าวสารทั่วไป สถิติต่างๆ